बिहार : दिमागी बुखार से मरने वालों की संख्या हुई 47  
बिहार के मुज़फ्फरपुर ज़िले में दिमागी बुखार से मरने वाले बच्चों की संख्या अब 47 तक पहुंच गई है।
बिहार के मुज़फ्फरपुर ज़िले में दिमागी बुखार से मरने वाले बच्चों की संख्या अब 47 तक पहुंच गई है। बीते 48 घंटे में यहां पर छह बच्चों ने दम तोड़ दिया। ऐसे में बिहार सरकार इसे एक महामारी घोषित करने की तैयारी कर रही है और इसके बाद एपिडेमिक एक्ट के तहत स्वास्थ्य मंत्रालय जांच के लिए मरीज़ों के ब्रेन टिश्यूज के नमूने लेगा। फिलहाल बिहार के मुजफ्फरपुर में केन्द्र सरकार और विश्व स्वास्थ्य संगठन का जांच दल मौज़ूद है। इसी मुद्दे पर बिहार सरकार के स्वास्थ्य मंत्री ने ज़िले के सभी सरकारी अस्पतालों के डॉक्टरों की एक बैठक भी बुलाई है।